(પ્રતિનિધિ) અમદાવાદ :  અષાઢી બીજના આજના પવિત્ર દિવસે ભગવાન જગન્નાથજી, મોટાભાઈ બલરામજી અને બહેન સુભદ્રા સાથે નાગરિકોને દર્શન આપવા તેમના દ્વારે પહોંચવા માટે નગરચર્યાએ નીકળ્યા છે ત્યારે સવારે પહિંદ વિધિ બાદ ભગવાનને રથ પર બિરાજમાન કરવામાં આવ્યા હતા આ અદ્‌ભુત દ્રશ્ય નિહાળી શ્રધ્ધાળુઓ ભાવવિભોર બની ગયા હતા મેઘરાજાએ પણ હેત વરસાવીને ભગવાનનું સ્વાગત કર્યું હતું અને રથયાત્રાના પ્રસ્થાન સાથે જ માર્ગો જય રણછોડ… માખણ ચોર… ના નાદથી ગુંજવા લાગ્યા છે.